Narodna skupština
20171124

Takođe, što se tiče Ugovora o zajmu između KfW banke i Program vodosnabdevanje i kanalizacije u opštinama srednje veličine u Srbiji, ja ću lično glasati za taj predlog zato što se tiče opštine iz koje ja dolazim, opštine Vrbas. U opštini Vrbas treba da se reši pitanje kanalizacije. Nažalost, to nije urađeno u proteklom periodu. Pitanje vodosnabdevanja, pitanje velikog bačkog kanala, znamo kakva je situacija, da je to najzagađeniji tok u Evropi, koje nijedna Vlada nije uspela da reši u proteklih 30 godina. Narod se truje od te vode. Jedna stvar koja je ovde interesantna – da li postoji i jedna ozbiljna država na svetu koja dozvoljava stranim inženjerima, ako su inženjeri, da ulaze u bezbednosno interesantne objekte i da sagledavaju stanje stvari u opštini Vrbas, a pretpostavljam da je tako bilo i u ovim drugim opštinama? Da li mislite da bi mogli naši inženjeri da uđu? Samo se vi smejte.